R600 000 per dag vir gholfspelerRory McIlroy. Foto: CNN Die gholfspeler, Rory McIlroy, se loopbaan het nog ŉ kolhou beleef toe hy Maandag ŉ massiewe borgskap met Nike beklink het. McIlroy (23) van Noord-Ierland is die wêreld gholfkampioen en enigste aktiewe speler onder 40 wat, naas Tiger Woods, met twee groot titels kan spog, berig die New York Times. Hoewel die bedrag van die borgskap nie amptelik aangekondig is nie, word berig dat dit ŉ bedrag van $100 miljoen oor vyf jaar behels of $250 miljoen oor tien jaar. Dit werk uit op nagenoeg R600 000 ŉ dag. McIlroy het tydens ŉ perskonferensie gesê Nike word nog altyd met die beste atlete in die wêreld assosieer. “Dit is ŉ trotse oomblik vir my en dis iets waarna ek al lank na uitsien,” het hy gesê. Lees meer hier.